CELEX: 32021D0326
Language: hu
Date: 2021-02-22 00:00:00
Title: A Tanács (EU) 2021/326 határozata (2021. február 22.) az Unió által az egyrészről az Európai Unió és tagállamai,másrészről Kolumbia, Peru és Ecuador közötti kereskedelmi megállapodással létrehozott kereskedelmi bizottságban a kereskedelmi megállapodásXII. melléklete (Kormányzati beszerzések)1. függelékének módosításával kapcsolatban képviselendő álláspontról

2021.2.24.   
               
               
                  HU
               
               
                  Az Európai Unió Hivatalos Lapja
               
               
                  L 64/8
               
            
         A TANÁCS (EU) 2021/326 HATÁROZATA
         (2021. február 22.)
         az Unió által az egyrészről az Európai Unió és tagállamai,másrészről Kolumbia, Peru és Ecuador közötti kereskedelmi megállapodással létrehozott kereskedelmi bizottságban a kereskedelmi megállapodásXII. melléklete (Kormányzati beszerzések)1. függelékének módosításával kapcsolatban képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 91. cikkére és 100. cikke (2) bekezdésére, valamint a 207. cikke (4) bekezdésének első albekezdésére, összefüggésben a 218. cikke (9) bekezdésével,
         tekintettel az egyrészről az Európai Unió és tagállamai, másrészről Kolumbia, Peru és Ecuador közötti kereskedelmi megállapodásra és különösen annak 191. cikkére,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Unió és tagállamai, másrészről Kolumbia és Peru közötti kereskedelmi megállapodást (a továbbiakban: a kereskedelmi megállapodás) az Unió a 2012/735/EU tanácsi határozattal (1) összhangban aláírta, és azt az Unió és Peru között 2013. március 1-jétől, az Unió és Kolumbia között pedig 2013. augusztus 1-jétől ideiglenesen alkalmazzák. A kereskedelmi megállapodást az Ecuador csatlakozásáról szóló jegyzőkönyv (2) módosította, amelyet az (EU) 2016/2369 tanácsi határozattal (3) összhangban 2016. november 11-én írtak alá és 2017. január 1-jétől ideiglenesen alkalmaznak.
                  
               
                     (2)
                  
                  
                     A kereskedelmi megállapodás 191. cikke meghatározza a valamely Félnek a kereskedelmi megállapodás VI. címének hatálya alá tartozó beszerzései körének módosítására vagy helyesbítésére vonatkozó eljárásokat.
                  
               
                     (3)
                  
                  
                     A kereskedelmi megállapodás XII. mellékletének 1. függeléke meghatározza, hogy Kolumbia mely központi kormányzati szervezeteinek beszerzései (a továbbiakban: a beszerzést végző szervek jegyzéke) tartoznak a kereskedelmi megállapodás VI. cikke hatálya alá.
                  
               
                     (4)
                  
                  
                     A kormányzati beszerzési albizottság 2019. október 17-én Bogotában tartott ülésén Kolumbia tájékoztatta az Uniót azon szándékáról, hogy hat, 2011 után létrehozott, a végrehajtói szinthez tartozó ügynökség hozzáadásával naprakésszé teszi a beszerzést végző szervek jegyzékét. A kereskedelmi megállapodásra irányuló tárgyalások 2010. évi lezárásakor az ilyen ügynökségek által jelenleg gyakorolt hatásköröket miniszteri szintű beszerzést végző szervek gyakorolták.
                  
               
                     (5)
                  
                  
                     Az Unió és Kolumbia egyetértenek abban, hogy ennek megfelelően naprakésszé kell tenni a beszerzést végző szervek jegyzékét.
                  
               
                     (6)
                  
                  
                     Ennélfogva módosítani kell a beszerzést végző szervek jegyzékét. Az Unió és Kolumbia egyetértenek abban, hogy ezen naprakésszé tétel nem igényel kompenzációs kiigazítást, mivel ez a kereskedelmi megállapodás 191. cikke (2) bekezdésének a) pontja szerinti kisebb módosítás.
                  
               
                     (7)
                  
                  
                     A kereskedelmi megállapodás 14. cikkének (3) bekezdése értelmében, összefüggésben annak 12. cikke (4) bekezdésével, az Uniónak és az érintett aláíró andoki országnak határozatot kell elfogadnia a kereskedelmi megállapodás által létrehozott kereskedelmi bizottságban (a továbbiakban: a kereskedelmi bizottság), amennyiben a határozat kizárólag a közöttük fennálló kétoldalú kapcsolatra vonatkozik.
                  
               
                     (8)
                  
                  
                     Helyénvaló meghatározni a kereskedelmi bizottságban az Unió által képviselendő álláspontot, mivel a kereskedelmi bizottságnak a beszerzést végző szervek jegyzékének módosításáról szóló határozata a kereskedelmi megállapodás 14. cikkének (2) bekezdése értelmében kötelező erejű lesz az Unióra nézve,
                  
               ELFOGADTA EZT A HATÁROZATOT:
         
            1. cikk
            A kereskedelmi bizottságban a kereskedelmi megállapodás XII. melléklete 1. függeléke A. szakaszának 1. alszakaszában meghatározott beszerzést végző szervek jegyzékének módosításával kapcsolatban az Unió által képviselendő álláspont a kereskedelmi bizottság vonatkozó határozattervezetén alapul (4).
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. február 22-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács 2012/735/EU határozata (2012. május 31.) az egyrészről az Európai Unió és tagállamai, másrészről Kolumbia és Peru közötti kereskedelmi megállapodásnak az Unió nevében történő aláírásáról és ideiglenes alkalmazásáról (HL L 354., 2012.12.21., 1. o.).
         
            (2)  Csatlakozási jegyzőkönyv az egyrészről az Európai Unió és tagállamai, másrészről Kolumbia és Peru közötti kereskedelmi megállapodáshoz, Ecuador csatlakozásának figyelembevétele céljából (HL L 356., 2016.12.24., 3. o.).
         
            (3)  A Tanács (EU) 2016/2369 határozata (2016. november 11.) az egyrészről az Európai Unió és tagállamai, másrészről Kolumbia és Peru közötti kereskedelmi megállapodáshoz csatolt, Ecuadornak a kereskedelmi megállapodáshoz való csatlakozásának figyelembevétele céljából készült csatlakozási jegyzőkönyvnek az Unió nevében történő aláírásáról és ideiglenes alkalmazásáról (HL L 356., 2016.12.24., 1. o.).
         
            (4)  Lásd az ST 5699/21 dokumentumot a http://register.consilium.europa.eu oldalon.